Nyeste Skilderie af Kiøbenhavn, 1809-10-28
Jndenlandske Efterretninger. Ved Deres Majestæter Kongens og Dronningens høitidelige Jndtog, fra Frederiksberg Slot til Residents=Staden Kjøbenhavn, bliver følgende at iagttage: Alle de, som henhøre til Processionen, forsamle sig paa Frederiksberg Slot, i de dertil anviste Gemakker. Naar det allernaadigst befales, at Processionen skal tage sin Begyndelse, foregaaer den i følgende Orden: 1) Hofjunkerne. 2) Kammerjunkerne. 3) Kammerherrer, ne. 4) Over-Chargerne ved Hoffet, som alle kjøre To og To i hver Vogn. 6) Over-Hofmarskallen. 6) Hans Majestæt Kongens Livtjener til Hest. 7) Generalstabens Personale, under deres Chefer Anførsel, til Hest. 8) Den første Staldmester, Kammerherre Røepstorff, anden Staldmester Kammerherre von der Maase, og General=Adjutant Kammerherre Lindholm; alle 3 til Hest, i een Rad ved Siden af hinanden. 9) Deres Majestæt Kongens Equipage, bespændt med 8 hvide Hingster, hvori Deres Majestæt Kongen, Deres Majestæt Dronningen og Hendes Kongelige Høihed Kronprindsesse Caroline, kjører. Foran Vognen gaae 6 af Deres Majestæters Løbere, 16 Laquaier og 2de Jægere, som gaae 4 og 4 i een Rad. Ved Vognen gaae 12 Pager, 6 paa hver Side, alle i Stads Livre. - Efter Deres Majestæters Vogn følge: 10) Kammerfrøkenen hos Hendes Majestæt Dronningen, Frøken von der Maase, og Hofmesterinden hos Hendes Kongelige Høihed Kronprindsessen, Grevinde Münster. 11) Hendes Majestæt Dronningens 3de Hof=Damer. 12) Statsministerne og Ordens Kantsleren. 13) Præsidenterne, Directeurerne og første Deputerede i de Kongelige Collegier; StiftAmtmanden for Sjællands Stift; Justitiarius i Høieste Ret; Over-Præsidenten i Kjøbenhavn, og General-Post-Directeuren; hvilke alle kjøre efter deres Rang og Anciennete, enhver i sin Stads Equipage. Alle Vognene, som kjøre saavel for, som efter Deres Majestæts Equipage, ere bespændte med 2de Heste, og have hver 2de Tienere i Stads Livree. Naar Processionen i denne Orden kommer henimod Side=Alleerne ved Vester-Port, hvor LivGarden til Hest holder, sætter Liv=Escadronen sig for Teten af Processionen, og naar Processionen er passeret, sluttes Toget med den anden Escadron af Liv Garden til Hest. - Commandanten, GeneralMajor Greve Baudissin, som til Hest imodtager deres Majestæter ved Fæstningens yderste Barriere, rider siden igjennem Byen ved Siden af Allerhøistsammes Eqvipage. J denne Orden gaaer Toget fra Vester=Port, igjennem Frederiksberggade, over gammel Torv, Nygade, Vimmelskaftet, Østergade, over Kongens Nytorv, imellem Statuen og Hovedvagten, igjennem Norgesgade, over St. Annæ Plads, igjennem Amaliegaden til Deres Majestæters Palai. Udi forommeldte Gader og paa forommeldte Torve, paradere, samtlige i Kjøbenhavn og paa Christianshavn garnisonerende Tropper; de 4 Søe-Divisioner og Haandværkstokkens Mandskab, samt Borgervæbningen. Ved Deres Majestæters Ankomst i Residentsen, saluteres fra Kjøbenhavns og Christianshavns Volde med 3 Gange 27 Canonskud, fra Citadellet Frederichshavn med 3 Gange 27, og fra Nyholm ligeledes med 3 Gange 27 Canonskud. Den Jllumination, der skal være i Frederiksberg Hauge, er især anbragt paa Terasserne udenfor Slottet og paa den saakaldte Øe. Lampernes Tal beløbe sig til 8000. Adskillige Partier oplyses ogsaa med Begkrandse.